stanford-oval/wikipedia huggingface dataset:
סאמנה

ערך זה עוסק בחמאה מזוקקת. אם התכוונתם למשמעות אחרת, ראו .
סאמנה (חמאה מזוקקת) לפני קירור
סאמנה לאחר הקירור
סאמנֶה (יש שהוגים: סאמנַה. בערבית: سمن (סאמן) או سمنة (סאמנה)) היא חמאה מזוקקת הנמצאת בשימוש במטבח התימני בפרט ובמטבחים הערביים בכלל. במהלך תהליך הזיקוק מוציאים את חלקי החלב המוצקים מהחמאה (חלבונים וסוכר חלב), פעולה המאריכה את חיי המדף של הסאמנה, וכמו כן הופכת אותה לתוסף מזון שאינו אלרגני.[דרוש מקור] במטבח התימני מוסיפים את הסאמנה לתבשילים שונים, ובייחוד נפוץ השימוש שלה בהכנת פתות וכתוסף לכובאנה.
אופן הכנה

את הסאמנה מכינים בשני שלבים. בראשון ממיסים חבילות חמאה בסיר, ומסירים את השכבה העליונה של הקצף המתהווה תוך כדי הבישול. בשלב השני, לאחר שהקצף נעלם כליל, שופכים את תכולת הסיר המסונן לצנצנת וסוגרים היטב.
לעיתים, כדי להעניק לסאמנה טעם, מוסיפים גרגירי חילבה קלויים. באזור עדן הייתה גרסה נוספת לסמנה על ידי הוספת בצל ירוק לחמאה. לקבלת טעם מעושן, שופכים את החמאה המותכת לצנצנת שעישנו בתוכה זמן קצר קודם לכן ענף קלוי של עץ דודינה (ככל הנראה דודונאה דביקה, שת' (شث) בערבית) או גפן.
ראו גם

המטבח התימני
לחוח
מלוואח
גהי
הערות שוליים

↑  חמאת גי - סאמנה, מאמר על יתרונותיה של הסאמנה
↑   חמאה מעושנת , סמנה, נבדק ב-2024-01-06
↑   איך מכינים סמנה תימנית מעושנת, נבדק ב-2024-01-06
לי רוס

| --- | --- |
אין תמונה חופשית
 לידה:  1971 (בן 53 בערך) לוטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1984 
 פרופיל ב-IMDb
 
לי רוס (באנגלית: Lee Ross; נולד ב-1971) הוא שחקן אנגלי. תפקידיו הידועים הם בדמות קני פיליפס בסדרת הטלוויזיה לילדים "Press Gang" של ערוץ CITV, ובדמות אוון טרנר באופרת הסבון "איסטאנדרס" של ה-BBC. עוד הוא מוכר מהופעותיו בסדרת הדרמה "Dodger, Bonzo and the Rest", הסרט "סודות ושקרים" ובתוכנית "המופע של קתרין טייט".
ביוגרפיה

רוס נולד בלוטון שבבדפורדשייר. הוא למד בבית הספר התיכון סטוקווד בעיר. לראשונה היה לפנים מוכרות בטלוויזיה הבריטית בשנת 1983 בדמות אחד הילדים בפרסומת עבור משחת השיניים "קולגייט" שהייתה פרודיה על השיר "Baggy Trousers" של להקת מאדנס. הופעתו הראשונה כשחקן הייתה בדמות סם השמן בהפקה של מיקי דולנז של המחזמר "באגסי מאלון" בווסט אנד. אחר כך גילם את דודג'ר בסדרת הטלוויזיה "Dodger, Bonzo and the Rest" שהייתה ספין אוף לסדרה "Dramarama". הסדרה רצה מ-1985 עד 1986. בשנים 1989 עד 1991 שיחק רוס בתפקיד קני פיליפס בסדרה לילדים "Press Gang".
בקולנוע שיחק רוס ב-1990 בתפקיד בריאן בסרט "Amongst Barbarians" ובתפקיד פיל ב-"Sweet Nothing". הוא גילם את ג'ייסון בסרט "Buddy's Song" וב-1999 שיחק בתפקיד דני בסרט "הסוחר הנוכל".
רוס שיחק בתפקיד ראשי בסרט "Hard Men" בדמות הגנגסטר. ב-1995 הופיע בתפקיד גומבו בסרט " I.D.".
ב-1991 גילם רוס את ג'סטין פאריש, בנו של הדמות שגילם ג'ים ברודבנט, בסרט "Work!". ב-1992 וב-1993 הופיע ב-"The Guilty", בסדרה "בין השורות", בסדרה "חדר מיון", ב-"Westbeach", ב-"The Bill", ובסדרה "The Upper Hand". בסוף שנות התשעים של המאה העשרים שיחק רוס בתפקידים רבים נוספים בהם בסדרה "משפט ועונש" וב-"Boobs in the Wood" של ג'ים דייווידסון.
ב-1996 הופיע רוס בתפקיד פול, החבר של רוקסן (קלייר ראשברוק) בסרטו עטור השבחים של מייק לי "סודות ושקרים". רוס דיבב את הדמות הוקביט בכול שלוש העונות של הסדרה "גבעת ווטרשיפ".
ב-2012 שיחק רוס בתיאטרון רויאל קורט בלונדון. הוא גילם את בארי במחזה "In Basildon" מאת דייוויד אלדריג'.
רוס הופיע במערכונים רבים בתוכנית "המופע של קתרין טייט" לצדן של קתרין טייט וניקי וורדלי. הוא שיחק בתפקיד אורח בסדרות טלוויזיה שונות בהן "להעיר את המתים", "הנוכלים", "יריחו", "M.I.T.: Murder Investigation Team", "חיים על מאדים" ובמיני-סדרה "חברים משותפים".
ב-2006 וב-2009 שיחק רוס בתפקיד אוון טרנר באופרת הסבון "איסטאנדרס". ב-2010 השתתף ברדיו דרמה "De Moker" בתפקיד הגנגסטר בופוני.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1990 | Amongst Barbarians | בריאן |  |
| 1991 | Buddy's Song | ג'ייסון |  |
| 1994 | The Crane | גבר צעיר |  |
| 1995 | I.D. | גומבו |  |
| 1995 | The Hurting | בול |  |
| 1996 | עיניים שחורות | טוני |  |
| 1996 | סודות ושקרים | פול |  |
| 1996 | Hard Men | ספיד |  |
| 1996 | הפצוע האנגלי | ספלדינג |  |
| 1997 | מטרולנד | טוני |  |
| 1997 | האי ברחוב הציפורים | פרדי |  |
| 1998 | Vigo | אוסקר לוי |  |
| 1999 | Five Seconds to Spare | טוני |  |
| 1999 | Dropouts |  |  |
| 1999 | הסוחר הנוכל | דני ארגירופולוס |  |
| 1999 | Dreaming of Joseph Lees | הארי |  |
| 2000 | Jump | וילי |  |
| 2000 | Secret Society | קן |  |
| 2004 | Billy's Day Out | דייב |  |
| 2005 | גול! | בלוטו |  |
| 2009 | Origin | ג'ימי הולמס |  |
| 2010 | Centurion | ספטוס |  |
| 2013 | לוק | השוטר דייווידס | דיבוב |
| 2014 | כוכב הקופים: השחר | גריי | לכידת תנועה |
| 2016 | ID2: Shadwell Army | גומבו |  |
| 2021 | טירה לחג המולד | תומאס |  |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1984 | Dramarama | דודג'ר | בפרק "Dodger, Bonzo and the Rest" |
| 1985–1986 | Dodger, Bonzo and the Rest | דודג'ר | סדרת טלוויזיה |
| 1989–1991 | שיגעון של עיתון | קני פיליפס | סדרת טלוויזיה |
| 1990 | Sweet Nothing | פיל |  |
| 1991 | Work! | ג'סטין פאריש |  |
| 1991 | The Bill | מייס | בפרק "Stress Rules" |
| 1991 | Shrinks | פול קרטר | סדרת טלוויזיה (פרק אחד) |
| 1992 | The Guilty | טומי | סרט טלוויזיה |
| 1992 | בין השורות | מייקל ברנדל | בפרק "Out of the Game" |
| 1992 | חדר מיון | דייב | בפרק "Money Talks" |
| 1993 | Westbeach | כריס קרומר | סדרת טלוויזיה |
| 1993 | The Bill | ניל סימפסון | בפרק "Trust" |
| 1993 | The Upper Hand | ג'רי גרנט | בפרק "The Price Is Right" |
| 1995 | Shine on Harvey Moon | רוי | סדרת טלוויזיה |
| 1996 | חדר מיון | ריי | בפרק "Land of Hopes" |
| 1997 | Trial & Retribution | פיטר ג'יימס | סדרת טלוויזיה (2 פרקים) |
| 1998 | Only Love | טכנאי |  |
| 1999 | Playing the Field |  |  |
| 1999 | Dockers | אנדי וולטון |  |
| 1999 | Tube Tales | חוגג במסיבה |  |
| 1999 | גבעת ווטרשיפ | הוקביט | סדרת טלוויזיה |
| 2001 | להעיר את המתים | כריסטופר רדפורד | בפרק "Every Breath You Take" |
| 2003 | מקום בו נמצא הלב | גארי פרייזר | בפרק "The Need of You" |
| 2004 | דנקרק | סרג'נט מור | סרט דוקומנטרי |
| 2004 | הנוכלים | ריי פורדהם | בפרק "The Last Gamble" |
| 2004–2007 | המופע של קתרין טייט | פול | סדרת טלוויזיה |
| 2005 | M.I.T.: Murder Investigation Team | אנדי נאש | סדרת טלוויזיה (פרק אחד) |
| 2005 | יריחו | לואיס | סדרת טלוויזיה |
| 2006 | חיים על מאדים | פקד בילוש ליטון | סדרת טלוויזיה (2 פרקים) |
| 2006 | The Family Man | גארי |  |
| 2006 | רובין הוד | סר ג'ספר |  |
| 2008 | Mutual Friends | הארי סיד | סדרת טלוויזיה |
| 2009 | מוזס ג'ונס |  | מיני-סדרה |
| 2007 & 2009 | רובין הוד | סר ג'ספר |  |
| 2006 & 2009 | איסטאנדרס | אוון טרנר |  |
| 2010 | The Persuasionists | קוקני ג'ים | בפרק "Cockney Cheese" |
| 2010 | אפר לאפר | פקד בילוש ליטון | סדרת טלוויזיה (פרק אחד) |
| 2011 | דוקטור הו | קצין בספינה | בפרק "The Curse of the Black Spot" |
| 2011 | Coming Up | ג'ים | בפרק "Geronimo" |
| 2011 | רציחות במידסומר | סמל טרוור גיבסון | בפרק "The Sleeper Under the Hill" |
| 2012 | טיטאניק | בארנס | מיני-סדרה |
| 2012 | Flikken Maastricht | בראן קולינס | דרמה משטרתית הולנדית |
| 2014 | The Driver | קב מיטשל | מיני-סדרה |
| 2017 | עדות אילמת | טומי מקאטיר | בפרק "Covenant" |
| 2019-2017 | זהב לבן | רוני פארל | 2 עונות |
| 2020 | בקו האש | ריצ'רד קוקרידג' | 7 פרקים |
הערות שוליים

1 2  Luton-born Lee Ross returns to EastEnders, Luton Today, 07 October 2009
| --- | --- |
בקרת זהויות :  PLWABN: 9810671139205606  BnF: cb14222297q (data)  ISNI: 0000 0000 3628 5651  LCCN: n2007015904  NLK: KAC2020P2362  VIAF: 56821752   WorldCat (עם VIAF): 56821752
Hollywood (שיר של מרינה אנד דה דיימונדס)

"Hollywood" (בעברית: "הוליווד") הוא שיר של הזמרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס, מתוך אלבום האולפן הראשון שלה, The Family Jewels. הוא יצא לאור באופן דיגיטלי ב-29 בינואר 2010, ובאופן פיזי ב-1 בפברואר 2010, כסינגל השני מתוך האלבום.
רקע והרכב

"Hollywood" הוא שיר יורודסקו, באבלגם פופ וגלאם רוק. בראיון לאתר החדשות של ה-BBC, כשנשאלה מדוע בחרה להוציא אותו כסינגל, אמרה דיאמנדיס:
זו מי שהייתי. הוליווד סקרנה אותי והערכתי את הדברים הלא נכונים בחיים, אבל השתניתי באופן דרמטי. האובססיה הזו לתרבות הסלבריטאים ממש לא בריאה. אני לא רוצה לחיות את החיים שלי ככה, ואני לא רוצה להיות כוכבת פופ טיפוסית
בריאיון למגזין סאן, הסבירה דיאמנדיס, "הרצועה הזו היא תפיסה סרקסטית וצינית על כל מה שמסחרי באמריקה. אני אוהבת את המדינה ואת האנשים מאוד ולא יכולה לחכות להופיע שם, אבל אני שונאת את הדרך שבה היא שוטפת לך את המוח".
ביקורות

פרייזר מקאלפין מבלוג המצעד של ה-BBC תיאר את "Holywood" כ-"שיר פופ מדהים" והצהיר כי "רמת התובנה המוצגת לגבי אמריקה, תרבותית ופוליטית, שווה לשיר "America" של רייזורלייט". קרוליין סאליבן מהגרדיאן כינתה את השיר "שובב".
הצלחה מסחרית

"Hollywood" דורג לראשונה במקום ה-12 במצעד הסינגלים הבריטי, עם סך מכירות של 25,746 עותקים בשבוע הראשון שלו. ב-1 בספטמבר 2017, זכה הסינגל למעמד כסף על ידי איגוד תעשיית ההקלטות הבריטי (BPI). נכון לפברואר 2019, נמכרו 211,000 עותקים בבריטניה. "Hollywood" דורג לראשונה במצעד הסינגלים האירי במקום ה-45, והיה לסינגל הראשון של דיאמנדיס שנכנס למצעד. בשבוע השלישי שלו במצעד, הוא הגיע לשיאו, במקום ה-21.
וידאו קליפ

הקליפ לשיר בוים על ידי קינגה בורזה ועלה ליוטיוב ב-30 בנובמבר 2009. הוא צולם בבית במערב לונדון. בקליפ, מתקיימת מסיבה פטריוטית אמריקאית, ומוצגים דגלים אמריקאיים המשמשים כקישוטים וכביגוד. בנוסף, מופיעים מספר דמויות וחפצים המסמלים סטריאוטיפים בתרבות האמריקאית, בהן מעודדות, Jock, שחקני פוטבול אמריקאי, מלכת יופי, פפראצי, בוקרת, שחקני בייסבול, כפילים של אלביס פרסלי, ג'יימס דין, מרילין מונרו והנשיא לשעבר ברק אובמה, נקניקיות, פופקורן ופרס אוסקר.
רשימת רצועות

| 0 | 1 | 2 |
| --- | --- | --- |
|  |  סינגל CD "Hollywood" (גרסת סינגל) – 3:23  "Hollywood" (רמיקס של גונזלס) – 3:43 מיני-אלבום דיגיטלי "Hollywood" (גרסת סינגל) – 3:23  "Hollywood" (רמיקס של גונזלס) – 3:43  "Hollywood" (רמיקס של פרנץ' סולר) – 5:45  "Hollywood" (רמיקס גלייז של מונרכי) – 7:26  "Hollywood" (אקוסטי) – 3:38 |  סינגל 7 אינץ' בריטי A.‏ "Hollywood" (גרסת סינגל) – 3:23 B.‏ "Bad Kidz"‏ – 3:49 סינגל 7 אינץ' בריטי חתום במהדורה מוגבלת A.‏ "Hollywood" (גרסת סינגל) – 3:23 B.‏ "Hollywood" (רמיקס של גונזלס) – 3:43 |
קרדיטים

הקרדיטים שלהלן לקוחים מהערות האלבום של The Family Jewels.
קרדיטים > הקלטה וניהול

הוקלט בסארם סטודיו 2 (לונדון, אנגליה) ובאולפני ביפקו (ברייטון, אנגליה)
מיקסינג בסארם סטודיו 2 (לונדון, אנגליה)
מאסטרינג באלקטריק מאסטרינג (לונדון, אנגליה)
קרדיטים > אנשי צוות

מרינה דיאמנדיס – שירה, כתיבה
ריצ'רד "ביף" סטנרד – הפקה, מיקסינג, כל הכלים, תכנות, תופים
אש האוויס – הפקה, מיקסינג, כל הכלים, תכנות
סטארסמית' – הפקה מקורית
לוסי שו – עיבוד מיתרים, בס כפול
סטיבן לארג' – עיבוד מיתרים
אליסון דודס – כינור
נייל קאצ'פול – כינור
אולי לנגפורד – ויולה, כינור
אנה מוואט – צ'לו
גיא דייווי – מאסטרינג
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 17 |  |
|  אירלנד | מצעד הסינגלים האירי | 21 |  |
|  גרמניה | GfK – טופ 100 | 15 |  |
|  הממלכה המאוחדת | מצעד הסינגלים הבריטי | 12 |  |
|  חבר המדינות | טופ-היט | 202 |  |
|  סלובקיה | ČNS IFPI | 68 |  |
|  סקוטלנד | מצעד הסינגלים הסקוטי | 11 |  |
|  צ'כיה | Rádio – Top 100 | 27 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 135 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 211,000 |
פאול ארליך

| --- | --- |

פאול ארליך, 1915
 לידה:  14 במרץ 1854 סטז'לין, ממלכת פרוסיה 
 פטירה:  20 באוגוסט 1915 (בגיל 61) באד הומבורג, הקיסרות הגרמנית 
 ענף מדעי:  המטולוגיה, אימונולוגיה, כימותרפיה
 מקום מגורים:  גרמניה
 מקום קבורה:  בית הקברות היהודי הישן בפרנקפורט 
 מקום לימודים:  Maria-Magdalenen-Gymnasium  אוניברסיטת ורוצלב  האוניברסיטה של שטרסבורג  אוניברסיטת לייפציג  אוניברסיטת רוסטוק  אוניברסיטת פרייבורג 
 מנחה לדוקטורט:  Karl Weigert, רוברט קוך 
 מוסדות:  אוניברסיטת פרידריך וילהלם (1890)  אוניברסיטת גטינגן (1904)  אוניברסיטת גתה בפרנקפורט (1899)  שאריטה 
 תלמידי דוקטורט:  אוגוסט פון וסרמן, Georgy Gabrichevsky 
 פרסים והוקרה:  פרס נובל לפיזיולוגיה או לרפואה (1908)  הרצאת קרוניאן (1900)  חבר זר של החברה המלכותית (30 ביוני 1910)  מדליית ליביג (1911)  אות המסדר מקסימיליאן של בוואריה למדעים ואמנויות (1912)  פרס קמרון של אוניברסיטת אדינבורו 
 בן או בת זוג:  הדוויג פינקוס 
 תרומות עיקריות
 טבע את המונח "כימותרפיה"; אף הרעיון של "כדור הקסם" היה של ארליך, ולזכותו נזקפת ההוכחה הניסיונית הראשונה של מחסום דם-מוח
 חתימה:   
 
קברו בבית העלמין היהודי הישן בפרנקפורט
פאול ארליך (בגרמנית: ‏Paul Ehrlichקובץ:De-Paul Ehrlich.oga‏Ⓘ‏‏; 14 במרץ 1854 – 20 באוגוסט 1915) היה מדען יהודי-גרמני, חתן פרס נובל לפיזיולוגיה או לרפואה לשנת 1908. ארליך נודע בזכות מחקריו בהמטולוגיה, אימונולוגיה וכימותרפיה. ארליך חזה את התופעה האוטואימונית וקרא לה "רעלת עצמית מן הגיהנום". הוא שטבע את המונח "כימותרפיה". גם הרעיון של "כדור הקסם" היה של ארליך, וכן לזכותו נזקפת ההוכחה הניסיונית הראשונה של מחסום דם-מוח.
קורות חיים

פאול ארליך נולד בעיירה שטרהלן שבשלזיה בשנת 1854, למשפחה יהודית אמידה. כבר מילדותו גילה התעניינות וכשרון מיוחד לכימיה. ב-1864 החל ללמוד בגמנסיה בוורוצלב (נקראה אז ברסלאו והייתה בשטח גרמניה). ולאחר מכן החל בלימודי רפואה בשטרסבורג (שגם היא הייתה בגרמניה באותה תקופה), ומאוחר יותר בפרייבורג, ואוניברסיטת לייפציג.
כבר בהיותו תלמיד בית ספר וסטודנט לרפואה הוא התעניין בצביעת רקמות לצורך התבוננות במיקרוסקופ. בשנת 1878 הוא הגיש את עבודת הדוקטורט באוניברסיטת לייפציג, שעסקה ב-"Beiträge zur Theorie und Praxis der histologischen Färbung", מילולית: "תרומות לתאוריה ולמעשה בצביעה היסטולוגית". עבודה זו הייתה אחת התוצאות של התעניינותו הרבה בצבעי אנילין, שהתגלו על ידי ויליאם הנרי פרקין בשנת 1853.
לאחר שהשלים את השכלתו הקלינית סיים את עבודת החובה במסגרת ההתמחות להשלמת התואר (Das Sauerstoffbedürfnis des Organismus, מילולית: "צורכי החמצן של האורגניזם") הוזמן לעבוד כרופא בבית החולים שאריטה בברלין, אך העדיף להמשיך במחקריו.
בשנת 1884 זכה ארליך בתואר פרופסור, ובשנת 1887 הוזמן לכהן באוניברסיטת ברלין.
ארליך בילה שנתיים במצרים, כשהוא מחלים ממחלת השחפת. כשחזר לגרמניה גילה שמישרתו נתפסה על ידי פרופסור אחר, ולכן פתח מעבדה פרטית והתמסר למחקריו. בשנת 1890 הזמין רוברט קוך את ארליך לעבוד במכון למחלות מידבקות שבניהולו.
במקביל עבד ארליך עם חברו אמיל אדולף פון בהרינג על פיתוח נוגדן למחלת הצפדת. מחקרים אלה הביאו לו בשנת 1897 את ההשראה לתאוריה בדבר "תגובת השרשרת הצידית", המסבירה את התגובה החיסונית ואת השפעת נוזל הדם, ומאפשרת את מדידת הנוגדן.
בשנת 1896 התמנה ארליך למנהל המכון החדש לחקר נוזל הדם בשטייגליץ, ברלין. בשנת 1899 המכון העביר משכנו לפרנקפורט והפך למכון המלכותי לרפואה ניסיונית. בשנים אלה חקר ארליך על כימותרפיה ומחלות מידבקות. בשנת 1904 קיבל ארליך תואר דוקטור לשם כבוד מאוניברסיטת גטינגן.
בשנת 1906 גילה ארליך את נוסחת המבנה של אטוקסיל (atoxyl), חומר כימי שהוכח כי הוא יעיל בטיפול במחלת השינה. לאחר תגלית זו הוא ניסה להפחית את רמת הרעילות של החומר. בשנת 1909 הוא ותלמידו סהאצ'ירו האטה, פיתחו את הסלברסן (Salvarsan), טיפול יעיל יחסית נגד עגבת. לעבודה זו הייתה חשיבות עצומה והיא היוותה זרז למחקר שהוביל לפיתוח תרופות הסולפה, פניצילין ואנטיביוטיקה נוספת.
פאול ארליך קיבל את פרס נובל לרפואה יחד עם איליה מצ'ניקוב בשנת 1908, על תרומתו להבנת מערכת החיסון. אחת התרומות של ארליך לאימונולוגיה הייתה העברת נסיוב שהכיל נוגדנים כדי לטפל ולנטרל דיפתריה, דבר שהוא ביצע יחד עם אמיל אדולף פון ברינג. ארליך העלה את ההשערה לפיה לתאים יש מעין קולטן שמתחבר לחומרים מסוכנים. הרכיבים המתקבלים נופלים מהתאים והופכים לנוגדנים.
בשנת 1913 קיבל ארליך הצעה לעמוד בראש האוניברסיטה העברית והסכים לעמוד בראש הוועדה להקמתה, אך הדבר לא יצא לפועל בשל מלחמת העולם הראשונה.
ב-20 באוגוסט 1915 נפטר ארליך משבץ, בגיל 61, ונקבר בבית העלמין היהודי בפרנקפורט.
קורות חיים > משפחתו

באוגוסט 1883 נישא ארליך בעיר נוישטט (כיום פרודניק, בדרום-מערב פולין) להדוויג פינקוס (שהייתה אז בת 19) ולזוג נולדו שתי בנות, שטפי ומריאנה.
בתו של ארליך, מריאנה, נישאה לאדמונד לנדאו, מייסד המכון למתמטיקה באוניברסיטה העברית בירושלים.
כדור הקסם

חייו של ארליך תוארו בסרט כדור הקסם אשר התמקד בפיתוח הסלברסן (Salvarsan), תרופתו לעגבת. עבודתו הניבה את ההכרה במחסום דם-מוח. רעיון "כדור הקסם" מגיע מן הניסיון של המאה התשע-עשרה של מדענים גרמנים לצבוע רקמות בצורה סלקטיבית לצורך בדיקה היסטולוגית, ובמיוחד לצבוע חיידקים בצורה סלקטיבית (הליך שארליך היה כשרוני בו במיוחד ופיתח את הטכניקה שקדמה לצביעת גראם לחיידקים). ארליך חשב שאם ניתן לגרום לכך שחומר מסוים יצבע באופן סלקטיבי אורגניזם מסוים שהוא גורם מחלה (ולא את הרקמה שסביבו), אזי ניתן להביא גם את הרעלן של אותו אורגניזם אל האורגניזם יחד עם אותו גורם סלקטיבי. מכאן "כדור הקסם" הבורר לו את מטרתו והורג רק את אותם אורגניזמים שלשמם נועד.
הבעיה בשימוש ברעיון "כדור הקסם" כאשר מנסים ליישם אותו, להבדיל מצביעה היסטולוגית, היא שאנשים מבלבלים בין הצבע עצמו לבין אותו גורם שמזהה את האורגניזם שיש לצבוע. פרונטוזיל, תרופת סולפה שהגורם הפעיל בה הוא סולפנילמיד, היא דוגמה קלאסית לכך שהצבע אינו הכרחי לפעילות אנטיביוטית.
הרעיון של "כדור הקסם" הגיע למלוא הגשמתו רק בהמצאת נוגדנים מונוקלונליים.
הנצחתו

כבר בשנת 1910 נקרא רחוב על שמו ברובע זקסנהאוזן שבפרנקפורט. בשנת 1938, במהלך השלטון הנאצי, שונה שם הרחוב, אך הוחזר לשמו המקורי זמן קצר לאחר תום המלחמה.
רחובות נוספים ברחבי גרמניה נקראו על שמו.
רחוב בבאר שבע נקרא על שמו.
רחוב ביפו נקרא על שמו.
הסרט האמריקאי כדור הקסם (Dr. Ehrlich’s Magic Bullet) משנת 1939 עוסק בחייו ובפועלו. בתפקיד הראשי שיחק אדוארד ג'י רובינסון.
קרן הקרויה על שמו מעניקה משנת 1952 את "פרס פאול ארליך ולודוויג דרמשטדטר" לחוקרים פורצי-דרך בתחום ההנדסה הביו-רפואית. זהו הפרס היוקרתי ביותר בגרמניה בתחום זה.
בשנת 1954 הנפיק הדואר הגרמני בול לזכרו ולזכר החוקר הגרמני אמיל אדולף פון בהרינג, שנולד יום אחריו.
המשרד הפדרלי הגרמני לחיסון השוכן בעיר לנגן, הסמוכה לדרמשטאדט, נקרא על שמו (Paul-Ehrlich-Institut).
שטר של 200 מארק גרמני נשא את דיוקנו.
בשנת 1970 נקרא מכתש על הירח על שמו.
בעיר הולדתו, סטז'לין, היום בפולין, יש אנדרטה גדולה במרכז העיר עם פסל שלו.
ב-18 באפריל 1999, הנפיק דאר ישראל סדרה שנייה של 6 בולי דאר על הנושא "תרומת היהודים לתרבות העולם בעת החדשה"; בסדרה זו הוקדש בול לזכרו של פאול ארליך שעליו מופיע דיוקנו. האמן חובב רשלבך עיצב את הבול.
ב-18 באוגוסט 2023, עם השקת הקו האדום, נפתחה תחנת ארליך בשדרות ירושלים 94 ביפו.
ראו גם

סהאצ'ירו האטה
רעם כחול

| --- | --- |

 בימוי:  ג'ון בדהאם 
 הופק בידי:  גורדון קארול, פיל פלדמן
 תסריט:  דן אובאנון, דון ג'ייקובי
 עריכה:  פרנק מוריס, אדוארד אברומס 
 שחקנים ראשיים:  רוי שיידר, מלקולם מקדואל, וורן אואטס, דניאל שטרן, קנדי קלארק
 מוזיקה:  ארתור ב. רובינשטיין
 צילום:  ג'ון אלונזו 
 מדינה:  ארצות הברית 
 חברת הפקה:  Rastar 
 חברה מפיצה:  Columbia Pictures
 שיטת הפצה:  וידאו על פי דרישה 
 הקרנת בכורה:  13 במאי 1983
 משך הקרנה:  109 דקות
 שפת הסרט:  אנגלית 
 סוגה:  סרט פשע, סרט מתח, סרט פעולה, סרט מדע בדיוני 
 הכנסות באתר מוג'ו:   bluethunder
 פרסים:  פרס סאטורן עבור שחקנית המשנה
 דף הסרט ב־IMDb
 
רעם כחול (באנגלית: Blue Thunder) הוא סרט קולנוע משנת 1983 שמציג מסוק מתקדם שנקרא "רעם כחול". את הסרט ביים ג'ון בדהאם וכיכב בו רוי שיידר. סדרת טלוויזיה המהווה ספין אוף שודרה ברשת ABC בשנת 1984, בהם כיכבו ג'יימס פרנטינו (אנ') ודיינה קארווי בתפקידים הראשיים, אך היא בוטלה לאחר 11 פרקים בלבד.
ב-17 במרץ 2015 נודע כי סרטי סוני מתכננים להפיק רימייק לסרט, תוך התמקדות בטכנולוגיית מזל"טים.
עלילה

פרנק מרפי (רוי שיידר), טייס מסוקים במשטרת לוס אנג'לס יוצא מלחמת וייטנאם, נבחר להטיס את המסוק המתקדם "רעם כחול" למשימות משטרתיות הדורשות השלטת סדר באזורים הומי אדם. כאשר מתברר כי מותה של חברת הסנאט דיאנה מקנילי אינה הריגה בשוגג, מרפי מתחיל בחקירה משלו. הוא מגלה כי תנועה חתרנית בשם "ת'ור" (THOR, Tactical Helicopter Offensive Response) - ששמה לעצמה מטרה להשליט סדר בהמונים דרך השימוש במסוקים צבאיים - מתכוונת להשתמש ב"רעם כחול" כדי להפטר מכמה פוליטיקאים לא רצויים. מרפי מגלה כי אויבו מזמן מלחמת ווייטנאם, לויטננט קולונל קוקראן (מלקולם מקדואל), שלמעשה היה אמור להיות טייס הניסוי ל"רעם כחול", מסתיר משהו.
כאשר מרפי עוקב אחר קוקראן ומשתמש בטכנולוגיה שבתוך המסוק "רעם כחול" כדי להקליט פגישה בין חברי התנועה, מרפי חייב להביא את הקלטת שעליה מוקלטת הפגישה לתחנת הטלוויזיה לצורך פרסומה, בשעה שחברי התנועה רודפים אחריו ואחרי שותפו.
בקרב אווירי מעל שמי לוס אנג'לס בין מרפי, שמטיס את "רעם כחול" לבין קוקראן, שמטיס מסוק צבאי, ולאחר שנאלץ ליירט שני מטוסי F-16, מרפי מצליח לבצע היפוך באוויר ולירט את מסוקו של קוקראן. לבסוף, מרפי מטיס את "רעם כחול" לפני רכבת משא שועטת ומצליח להימלט לפני שזו משמידה את המסוק.
שחקנים ראשיים

רוי שיידר - פרנק מרפי
מלקולם מקדואל - לויטננט קולונל קוקראן
וורן אואטס - קפטן ג'ק בראדוק
קנדי קלארק - קייט
דניאל שטרן - השוטר ריצ'רד ליימנגוד
המסוק

"רעם כחול" הוא למעשה מסוק של חברת "Aerospatiale" מדגם "גאזל SA-341G" עם חופה מותאמת אישית בדומה למסוק AH-64 אפאצ'י. התאמות מסוג זה גרמו למסוק להיות כבד ביותר, וטכניקות מיוחדות (כולל שימוש במודל מוקטן) שימשו כדי לשוות לו מראה קל תנועה בסרט.
המסוק "רעם כחול" מצויד במערכת הכוונת ירי שעוצבה בהשראת מסוק ה-AH-64 אפאצ'י, שבו קיימת מערכת מובנית בין קסדת הטייס לכוונון הירי. המערכת, צריח ירי הנושא מקלע כבד, ממוקמת בחזית המסוק. בנוסף למערכת הנשק, המסוק מצויד בטכנולוגיות מעקב (תת-אדום, מיקרופונים ומצלמות וידאו טייפ) וחמקנות, שנועד במקור להיות נשק אווירי להשלטת סדר במקומות הומי אדם.
ראו גם

זאב מעופף
הערות שוליים

↑  מאיר שניצר, קולנוע - עלילות השוטר המעופף - "רעם כחול", במאי: ג'ון באדהם, תסריט: דן אובאנון, דון ג'קובי, צילום: ג'ון אלונזו, מוסיקה: ארתור ב. רובינשטיין, שחקנים: רוי שיידר, מאלקולם מקדואל, וורן אוטס, דניאל סטרן, קנדי קלארק, כל העיר, 14 באוקטובר 1983
↑  Sony Pictures to Remake Blue Thunder, Max Evry, March 17th 2015
אילוף הסוררת

| --- | --- |

פטרוקיו מלמד את הסוררת להיכנע לרצונו, דוחה מתנות בטענה שאינן טובות מספיק, תחריט מאת ויליאם לוסון תומאס על פי ציור מאת צ'ארלס רוברט לסלי.
 כתיבה:  ויליאם שייקספיר 
 סוגה:  קומדיה 
 שפה:  אנגלית 
 
אילוף הסוררת, ציור מאת אוגוסטוס אג (1816–1863)
כרזת פרסומת לעיבוד ראשון לקולנוע, אילוף הסוררת (1929), בימוי סם טיילור עם מרי פיקפורד בתפקיד קתרינה ודאגלס פיירבנקס בתפקיד פטרוקיו
אילוף הסוררת (אנגלית: The Taming of the Shrew) היא קומדיה מאת ויליאם שייקספיר. זהו אחד המחזות המוקדמים של שייקספיר, שנכתב כנראה בשנת 1593 או 1594.
תאריך וטקסט

תאריכי הפרסום וההצגות הראשונות של אילוף הסוררת אינם ודאיים, בשל קיומה של גרסה חלופית לסיפור, הנקראת "אילופה של סוררת" (The Taming of a Shrew). הדעה הרווחת היא שמדובר בגרסה "גנובה" ולא מדויקת של הקומדיה של שייקספיר, או ב"קוורטו פגום" של מחזה אחר שאבד בינתיים, שגם שימש את שייקספיר כמקור. בעוד ש"אילופה של סוררת" הודפס ב-1594 וב-1596, מחזהו של שייקספיר הודפס לראשונה רק עם הכללתו במהדורת הפוליו הראשונה של יצירותיו בשנת 1623. מהדורת קוורטו טובה של המחזה התפרסמה בשנת 1631.
הצגות ראשונות

ההצגה הידועה הראשונה של אילוף הסוררת מתועדת ביומנו של האמרגן פיליפ הנסלו ב-13 ביוני 1594 בתור "the Tamynge of A Shrowe". שם זה עשוי להתייחס לשני המחזות, אך מקובל להניח כי היה זה מחזהו של שייקספיר. ידוע בוודאות שהגרסה המקורית השייקספירית הועלתה בפני המלך צ'ארלס הראשון והמלכה הנרייטה מריה ב-26 בנובמבר 1633. לאחר שזכה לעיבודים והמשכים רבים, חזר המחזה לבמה בגרסתו המקורית של שייקספיר בשנת 1844, בהפקה של השחקן והמחזאי בנג'מין ובסטר.
בקולנוע

המחזה אילוף הסוררת זכה למספר עיבודים קולנועיים. ב-1953 הופק הסרט המוזיקלי נשקיני קייט המבוסס על המחזה עם שירים של קול פורטר. הידוע ביותר הוא הסרט "אילוף הסוררת", משנת 1967, בכיכובם של אליזבת טיילור ובעלה באותו זמן, ריצ'רד ברטון.
סרט נוסף המבוסס על המחזה הוא "10 דברים שאני הכי שונאת אצלך", משנת 1999 בכיכובם של הית' לדג'ר וג'וליה סטיילס.
הפקות בישראל

ב-1961 עלה המחזה בתיאטרון חיפה, בתרגום רפאל אליעז ובבימוי יוסף מילוא.
ב-1987 עלה המחזה בתיאטרון באר שבע, בתרגום אהוד מנור ובבימוי רוברט ווקר.
ב-2001 עלה המחזה בתיאטרון חיפה, בתרגום דורי פרנס ובבימוי אלדד זיו.
לקריאה נוספת

אברהם עוז, ‏היצירה השקספירית, סדרת אוניברסיטה משודרת, בהוצאת משרד הביטחון – ההוצאה לאור, 2006, פרק ב - אילוף הסוררת: משחק התפקידים החברתי, עמ' 54-44.
שמואל ילינק

| --- | --- |

 לידה:  1947 (בן 77 בערך) פלשתינה (א"י)
 מדינה:  ישראל 
 השכלה:  האוניברסיטה העברית בירושלים(תואר ראשון)  האוניברסיטה העברית בירושלים (תואר שני)  האוניברסיטה העברית בירושלים(דוקטורט)
 השתייכות:  משרד עורכי הדין ילינק וייס ושות'
 
שמואל ילינק (נולד בשנת 1947) הוא עורך דין ישראלי המתמחה בתחומי פיצויים לנפגעי תאונות דרכים, וכן בתחום הרשלנות רפואית. דוקטור למשפטים, ומרצה מן החוץ בפקולטה למשפטים של האוניברסיטה העברית בירושלים.
היה חבר ועד מחוז ת"א, וחבר המועצה הארצית של לשכת עורכי הדין. נמנה עם עורכי הכתב עת "סקירה משפטית". חבר הנהלת האגודה לרפואה ומשפט בישראל